Azrinaz Mazhar Hakim

Azrinaz Mazhar bin Hakim Mazhar (lahir 28 September 1979) merupakan personaliti media yang pernah berkhidmat sebagai wartawan untuk stesen penyiaran televisyen swasta pertama Malaysia TV3. Beliau pernah menjadi isteri ke-3 kepada Sultan Brunei dan Yang di-Pertuan Negara Brunei ke-29 Kebawah Duli Yang Maha Mulia Paduka Seri Baginda Sultan Haji Hassanal Bolkiah Mu'izzadin Waddaulah, dengan memakai gelaran "Kebawah Duli Yang Teramat Mulia Paduka Seri Pengiran Isteri Azrinaz Mazhar"

Pendidikan dan kerjaya
Azrinaz Mazhar, atau mesra dengan panggilan Naz merupakan jurusan Diploma Penyiaran di Institut Media Integratif Malaysia (MIIM) pada 1997 dan bekerja sebagai Eksekutif Wartawan Penyiaran TV3 pada 1999. Beliau muncul dalam Buletin Pagi TV3 , Berita Terkini dan Buletin 1.30. 

Beliau terpilih sebagai Wartawan Harapan TV3 pada 2000, selain menerima Anugerah Alumni MIIM 2002. Beliau keluar dari TV3 pada Mei 2005.

Keluarga
Azrinaz Mazhar dilahirkan pada 23 September 1979 di Kuala Lumpur, Malaysia. Beliau merupakan anak kepada pasangan Hakim Mazhar bin Mohammad Johar dan ibunya Fauziah binti  Abdullah Mansoor.

Azrinaz berkahwin dengan suaminya ketika itu, Sultan Hassanal Bolkiah, Sultan Brunei, pada 20 Ogos 2005 di Kuala Lumpur . Dengan perkahwinan tersebut, beliau dianugerahkan gelaran, Duli Yang Teramat Mulia Paduka Seri Pengiran Isteri Azrinaz Mazhar.
 Mereka mempunyai dua anak iaitu :
 Duli Yang Teramat Mulia Paduka Seri Pengiran Muda 'Abdul Wakeel (lahir 1 Jun 2006)
 Yang Teramat Mulia Paduka Seri Pengiran Anak Puteri Ameerah Wardatul Bolkiah (lahir 28 Januari 2008)

Madu Azrinaz pada ketika itu ialah isteri pertama sultan, iaitu Kebawah Duli Yang Maha Mulia Paduka Seri Baginda Raja Isteri Pengiran Anak Hajah Saleha.

Pada 16 Jun 2010, Sultan Hassanal Bolkiah (63) menceraikan isteri keduanya Azrinaz Mazhar Hakim (26) dengan talak satu. Berita itu disahkan melalui Radio Televisyen Brunei dan laman web . Gelaran diraja Brunei 'Yang Teramat Mulia Pengiran' dan lain-lain gelaran ditarik balik. Kekayaan Sultan Brunei ditafsir sekitar AS$20 bilion (RM65.25 bilion).

Rujukan

Pautan luar

Kelahiran 1979
Orang hidup
Orang dari Kuala Lumpur
Orang Malaysia berketurunan Melayu
Kerabat diraja Brunei
Wartawan Malaysia